              
[image: image1.wmf] 

 


REPUBLIKA HRVATSKA 

SISAČKO - MOSLAVAČKA ŽUPANIJA                                                           
OPĆINA LEKENIK

OPĆINSKI NAČELNIK 
KLASA: 550-01/26-01/08
URBROJ: 2176-12-01-03/6-26-01

Lekenik,  14. kolovoza 2026. godine






                         OPĆINSKO VIJEĆE OPĆINE LEKENIK
PREDMET:  Prijedlog  Odluke o socijalnoj skrbi Općine Lekenik,  
                      - dostavlja se na usvajanje
OBRAZLOŽENJE:

PRAVNI TEMELJ: 

Sadržan je u članku 287. stavak 1. točka 3.Zakona o socijalnoj skrbi („Narodne novine“ 18/22, 46/22, 119/22, 71/23, 156/23, 61/25), članka 44. Zakona o vodnim uslugama („Narodne novine“ broj 51/19 ) i članka 34. stavka 1. točke 18. Statuta Općine Lekenik („Službeni vjesnik“ broj 9/21 i 33/26) 
NADLEŽNOST ZA DONOŠENJE:  OPĆINSKO VIJEĆE

PREDLAGATELJ:  OPĆINSKI NAČELNIK

RADNA SKUPINA KOJA JE IZRADILA PRIJEDLOG ODLUKE: Ivan Mužek, pročelnik JUO i Davorka K. Podnar, referent za poslove vijeća, socijalnu skrb i društvene djelatnosti

TEMELJNA PITANJA KOJA TREBA UREDITI PROGRAMOM
Donošenjem nove Odluke objedinjene su sve dosadašnje izmjene i dopune („Službeni vjesnik“ broj 83/22, 85/24, 13/25, 67/25 i 105/25) radi bolje preglednosti, a samim time i lakše primjene, te su istovremeno proširene dodatnim potporama kao što su:

· Vodne usluge (čl.13.) prema zakonu o vodnim uslugama propisano je sufinanciranje cijene mjesečne potrošnje i odvodnje  vode za  socijalno ugroženog korisnika (korisnika zajamčene minimalne naknade, žrtava nasilja u obitelji, žrtvi trgovanja ljudima i drugih korisnika s prihodom manjim od propisanog čl. 18. Odluke) u postotku koji je propisan zakonom i ovom odlukom (40%) a prema ispostavljenom računu naknada se plaća javnom vodnom isporučitelju dok ostatak razlike u cijeni plaća korisnik,
· (čl-29.) dodano je da se financijska pomoć nastala u slučajevima prirodne nepogode i drugih vrsta ugroze može pružiti i pojedincu za individualnu štetu manjih razmjera i kad nije proglašena prirodna nepogoda,  izazvanu  prirodnim putem, a ne nemarom pojedinca,

· Sufinanciranje pogrebnih troškova za umrle hrvatske branitelje Domovinskog rata (čl.37.) dodano je da se članovima obitelji ili osobi koja je preuzela brigu o ukopu umrlog hrvatskog branitelja Domovinskog rata može sufinancirati razlika pogrebnih troškova do _____iznosa za osnovnu opremu i prijevoz pokojnika koji nije podmiren od strane nadležnog ministarstva o čemu odluku donosi općinski načelnik
· Članak 34. i 35. vezano za sufinanciranje vrtića van područja Općine Lekenik  pripremljen je za razdoblje nakon uspostave novog vrtića dok članak 35. ostavlja još mogućnost sufinanciranja 2026./2027. godine budući u vrijeme upisa djece za novu pedagošku godinu nije bilo dostatnog kapaciteta u dječjem vrtiću u Lekeniku.
CILJ I PROVEDBA

Krajnji cilj je nastavak kontinuirane dodjele potpora u području socijalne skrbi propisanih ovom odlukom, te zadovoljavanje potreba  krajnjih korisnika u potrebi, propisani su uvjeti, kriteriji, područja, postupci rješavanja, nadležnost i izvori financiranja.
IZVORI FINANCIRANJA: Proračun Općine Lekenik za 2026. godinu.
Sukladno navedenom, Općinskom vijeću dostavlja se prijedlog ovih izmjena i dopuna Odluke. 

IZVJESTITELJ: Općinski načelnik

